CELEX: 62019CA0378
Language: ro
Date: 2020-06-11 00:00:00
Title: Cauza C-378/19: Hotărârea Curții (Camera a cincea) din 11 iunie 2020 (cerere de decizie preliminară formulată de Ústavný súd Slovenskej republiky – Slovacia) – procedură inițiată de Prezident Slovenskej republiky [Trimitere preliminară – Piața internă a energiei electrice – Directiva 2009/72/CE – Articolul 35 alineatele (4) și (5) – Independența autorităților de reglementare – Legislație națională care transferă competența de a desemna președintele autorității de reglementare naționale de la șeful statului la guvern – Participare a unor ministere naționale la procedurile de reglementare tarifară]

17.8.2020   
            
            
               RO
            
            
               Jurnalul Oficial al Uniunii Europene
            
            
               C 271/18
            
         
      Hotărârea Curții (Camera a cincea) din 11 iunie 2020 (cerere de decizie preliminară formulată de Ústavný súd Slovenskej republiky – Slovacia) – procedură inițiată de Prezident Slovenskej republiky
      (Cauza C-378/19) (1)
      
      (Trimitere preliminară - Piața internă a energiei electrice - Directiva 2009/72/CE - Articolul 35 alineatele (4) și (5) - Independența autorităților de reglementare - Legislație națională care transferă competența de a desemna președintele autorității de reglementare naționale de la șeful statului la guvern - Participare a unor ministere naționale la procedurile de reglementare tarifară)
      (2020/C 271/25)
      Limba de procedură: slovaca
      
         Instanța de trimitere
      
      Ústavný súd Slovenskej republiky
      
         Părțile din procedura principală
      
      Prezident Slovenskej republiky
      
         cu participarea: Národná rada Slovenskej republiky, Vláda Slovenskej republiky
      
         Dispozitivul
      
      
                  1)
               
               
                  Articolul 35 alineatele (4) și (5) din Directiva 2009/72 a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE trebuie interpretat în sensul că nu se opune unei legislații a unui stat membru potrivit căreia guvernul acestui stat este competent să numească și să revoce președintele autorității de reglementare naționale, cu condiția respectării tuturor cerințelor prevăzute de dispozițiile menționate, aspect a cărui verificare este de competența instanței de trimitere.
               
            
                  2)
               
               
                  Articolul 35 alineatele (4) și (5) din Directiva 2009/72 trebuie interpretat în sensul că nu se opune unei legislații naționale a unui stat membru care, în scopul de a garanta protecția interesului public, prevede participarea unor reprezentanți ai unor ministere ale acestui stat la anumite proceduri privind reglementarea tarifară desfășurate în fața autorității de reglementare naționale, cu condiția respectării independenței decizionale a autorității menționate, aspect a cărui verificare este de competența instanței de trimitere.
               
            
         (1)  JO C 238, 15.7.2019.